
Naslov: BODICA – gradnja neprofitnih stanovanj v Krškem

Napoved za  voditelja:

Pred petimi leti so v Krškem podobno kot drugod po Sloveniji začeli z gradnjo neprofitnih stanovanj. In medtem ko so drugje to gradnjo tudi dokončali, v Krškem še vedno čaka na dokončanje 36 stanovanj, za katere je investitorju IR inženiringu zmanjkalo denarja, tako da je podjetje v mirovanju, prenehalo je s poslovanjem, grozi mu stečaj, stanovanjski blok pa nedokončan propada.

Telop
Iz Krškega: Goran Rovan


Snemalec: Jože Grajžl


Razlogov, da gradnja neprofitnih stanovanj v Krškem že tretje leto stoji, je več. Naštejmo le največje, stečaj gradbenega podjetja Pionir, temu se je zdaj pridružil še stečaj njegovega naslednika Agrafe, podražitev gradbenih del, dodatna dela pri temeljenju, postavitvi dveh greznic in razširitev gradnje s podstrešnimi stanovanji. Vse to je botrovalo, da ob že zgrajenem bloku s 24 stanovanji, tudi ta so bila zgrajena z zamudo, objekt nezavarovan propada, medtem ko stanovalci čakajo na njegovo dokončanje.

Telop
JOŽE KOS – direktor IR inženiring


Novo občinsko vodstvo se zaveda dediščine, ki jo je prevzelo od starega, vendar je občinska blagajna prezadolžena in prazna. Seveda pa krški občini ne bi smelo biti vseeno, saj je v gradnjo neprofitnih stanovanj vložila več kot dve milijardi tolarjev. Oba objekta sta seveda pod hipoteko dveh bank, republiškega stanovanjskega sklada, občina pa je šele na četrtem mestu. Da bi zaščitila svoje interese in občanom ponudila prepotrebna stanovanja, bo morala poiskati ustrezne rešitve. Stečaj investitorja je verjetno najslabša možnost, vsekakor pa bo moral župan s svojo ekipo ugrizniti tudi v to kislo jabolko, ki ga je nehote prevzel od prejšnje občinske garniture, ki temu in drugim problemom ni bila kos.

Kaseta Beta Krško št. 

